Islama Universitato Azad

La Islama Universitato Azad (IAU; perse دانشگاه آزاد اسلامی, Dāneshgāh-e Āzād-e Eslāmi) estas privata universitata sistemo, kun diversaj lokoj (kampusoj) en Irano kaj la Proksima Oriento. Ĝi estas unu el la plej grandaj kaj ampleksaj sistemoj de universitatoj en la mondo. Ĝi estas la universitato kun la plej multaj studentoj en Irano kaj unu el la plej grandaj universitatoj en la mondo. Ĝia ĉefsidejo estas en Teherano. Ĝi estis fondita en 1982 de Ali-Akbar Haŝemi Rafsanĝani. Ĝia prezidanto estas Farhad Rahbar ekde 2017. La universitato havas ĉirkaŭ 1.7 milionojn da studentoj. La universitato konsistas el pli ol 400 fakoj kaj branĉoj hejme kaj eksterlande ( Unuiĝintaj Arabaj Emirlandoj, Unuiĝinta Reĝlando, Tanzanio, Libano kaj Armenio; la establado de pliaj universitatoj kaj branĉoj en Malajzio, Kanado, Afganio kaj Taĝikio estas survoje), dungante pli ol 30,000 homojn. La eksterlandaj branĉoj estas kutime "filioj", t.e. nur oficejoj. La universitato ĉiujare akceptas ĉirkaŭ 350 000 studentojn (10 000 doktorojn, 10 000 medicinajn doktorojn, 40 000 magistrojn, 240 000 bakalaŭrajn doktorojn kaj 50 000 junulojn). Ne dependa de registara financado, ĝi ricevas bonfarajn donacojn kaj instrukotizoj. Administrado La estra strukturo de la Islama Azad Universitato konsistas el: La Estraro de Fondintoj. La estraro de kuratoroj. La prezidanto de la universitato. La Universitata Konsilio. Famaj studentoj Asal Badi (1977-2013) - irana aktorino. Galerio Referencoj Vidu ankaŭ Islama Azad Universitato (Maŝhado) Eksteraj ligiloj Oficiala retejo (persa) Eks-studentoj de islama Azad Universitato Arkivigite je 2019-11-13 per la retarkivo Wayback Machine (persa)